
REFUZUL CONTRASEMNĂRII
- Hotărârii Consiliului Local nr. 191/19.12.2023 privind aprobarea reorganizării aparatului de specialitate al primarului oraşului Boldeşti-Scăeni 


[bookmark: _GoBack]În şedinţa ordinară a Consiliului Local al oraşului Boldeşti-Scăeni din data de 19.12.2023 a fost adoptată Hotărârea nr. 191 privind aprobarea reorganizării aparatului de specialitate al primarului oraşului Boldeşti-Scăeni. 
În conformitate cu art. 140 alin. (3) coroborat cu art. 243 alin. (1) lit. a) şi cu art. 490 alin. (3) şi (4) din OUG nr. 57/2019 privind Codul administrativ nu contrasemnez pentru legalitate această hotărâre, din următoarele motive:
 Proiectul de hotărâre a fost iniţiat de către primarul oraşului fiind înregistrat sub nr. 182/22.11.2023 şi a primit avizul de legalitate al secretarului general înregistrat sub nr. 21814/22.11.2023.
Proiectul de hotărâre a fost avizat favorabil de către Comisia de specialitate nr. 3, cu un amendament,  amendament din partea unui grup de consilieri locali, prin care s-a propus desfiinţarea posturilor de administrator public şi de consilier al primarului-referent.
 Conform art. 129 alin. (3) lit. c) din OUG nr. 57/2019 consiliul local aprobă, în condiţiile legii, la propunerea primarului, organigrama şi statul de funcţii ale aparatului de specialitate al primarului.
Potrivit art. 244 alin. (1) din OUG nr. 57/2019 la nivelul oraşelor, primarul poate propune consiliului local înfiinţarea funcţiei de conducere de administrator public, în limita numărului maxim de posturi aprobate. La nivelul oraşului Boldeşti-Scăeni, prin Hotărârea nr. 151/29.10.2019 s-a aprobat, la propunerea primarului, înfiinţarea postului de administrator public.
Art. 158 din OUG nr. 57/2019 prevede posibilitatea primarului de a înfiinţa, în limita numărului maxim de posturi aprobate, cabinetul primarului, în condiţiile prevăzute în partea a VI-a titlul III capitolul II iar din art. 548 reiese că personalul din cadrul cabinetului primarului este numit sau eliberat din funcţie doar pe baza propunerii primarului.
 Coroborând prevederile legale mai sus menţionate apreciez că hotărârea adoptată, în urma aprobării amendamentului depus, fără a respecta proiectul de hotărâre propus de primar, este nelegală, autoritatea deliberativă arogându-şi atribuţii prevăzute de lege în sarcina autorităţii executive.

